Komission asetus (EY) N:o 3519/93, annettu 21 päivänä joulukuuta 1993, maataloustuotteiden tuonti-, vienti- ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 3719/88 muuttamisesta



Virallinen lehti nro L 320 , 22/12/1993 s. 0016 - 0017

Suomenk. erityispainos Alue 3 Nide 54 s. 0074

Ruotsink. erityispainos Alue 3 Nide 54 s. 0074



KOMISSION ASETUS (EY) N:o 3519/93, annettu 21 päivänä joulukuuta 1993, maataloustuotteiden tuonti-, vienti ja ennakkovahvistustodistusten järjestelmän soveltamista koskevista yhteisistä yksityiskohtaisista säännöistä annetun asetuksen (ETY) N:o 3719/88 muuttamisesta EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon vilja-alan yhteisestä markkinajärjestelystä 30 päivänä kesäkuuta 1992 annetun neuvoston asetuksen (ETY) N:o 1766/92(1), sellaisena kuin se on muutettuna komission asetuksella (ETY) N:o 2193/92(2), ja erityisesti sen 9 artiklan 2 kohdan, sen 12 artiklan 6 kohdan, sen 13 artiklan 6 kohdan ja sen 21 artiklan sekä muiden maataloustuotteiden yhteisestä markkinajärjestelystä annettujen asetusten vastaavat säännökset, sekä katsoo, että suhteellisuusperiaatteen noudattaminen edellyttää tiettyjen erityisolosuhteissa annettujen todistusten tarkastusjärjestelmän sääntöjen välitöntä muuttamista; kyseisten todistusten käyttöä koskevan todisteen toimittamisen myöhästymisen osalta olisi säädettävä eri seuraamuksista sen mukaan, käytetäänkö todistuksia kokonaan vai osittain, tuonti-, vienti- ja ennakkovahvistustodistusten antamiseen liittyvien vakuuksien asettamista koskevien sääntöjen soveltamiseen sisältyy tiettyjen pienten toimitusten osalta sellaisia hallinnollisia kuormituksia, jotka eivät ole perusteltuja niiden vähäisen merkityksen takia; tämän vuoksi niitä koskeva lievennys on aiheellinen, saadun kokemuksen perusteella on tarpeen vahvistaa kolmannessa tuojamaassa avattua tarjouskilpailua varten haettujen todistusten myöntämisen edellytyksiä, tämän vuoksi olisi muutettava komission asetusta (ETY) N:o 3719/88(3), sellaisena kuin se on viimeksi muutettuna asetuksella (ETY) N:o 1963/93(4), ja tässä asetuksessa säädetyt toimenpiteet ovat kaikkien kyseisten hallintokomiteoiden lausunnon mukaiset, ON ANTANUT TÄMÄN ASETUKSEN: 1 artikla Muutetaan asetus (ETY) N:o 3719/88 seuraavasti. 1 Korvataan 14 artiklan 3 kohdan toisen alakohdan määrä "25 ecua" määrällä "100 ecua". 2 Korvataan 33 artiklan 5 kohdan a alakohta seuraavasti: "a) jos todistus on negatiivinen poikkeama huomioon ottaen käytetty voimassaoloajan kuluessa, vakuus menetetään määrältä, joka on 15 prosenttia todistuksessa ilmoitetusta vakuuden kokonaismäärästä, kiinteästi tehtävänä vähennyksenä;" 3 Korvataan 44 artiklan 6 kohta seuraavasti: "6 Todistushakemuksia ei hyväksytä, kun todistusten antamiseen liittyvän määräajan kuluessa, jonka alaisia tiettyjä tuotteita koskevien todistusten haut ovat, on toteutettu erityistoimenpide, joka estää todistuksen antamisen. Mikään erityistoimenpide, joka on toteutettu mainitun määräajan päättymisen jälkeen, ei voi olla kyseisen tarjouskilpailun osalta esteenä todistuksen tai useampien todistusten antamiselle, jos todistuksen hakija on noudattanut seuraavia edellytyksiä: a) osoittanut soveltuvin asiakirjoin oikeaksi 3 kohdan ensimmäisessä alakohdassa tarkoitetut tiedot; b) esittänyt todisteen itsestään tarjouskilpailun voittajana; c) esittänyt sopimuksen tai d) kun sopimuksen puuttuminen on perusteltua, todisteeksi osapuolen tai osapuolten tekemistä sitoumuksista on esitetty asiakirjat, mukaan lukien niiden pankin vahvistus ostajan rahoituslaitoksen myöntämän sovittuun toimitukseen viittaavan lopullisen remburssin avaamisesta; e) todistuksen antamiseksi vaadittu vakuus on asetettu. Todistus tai todistukset annetaan ainoastaan 3 kohdan ensimmäisen alakohdan ensimmäisessä luetelmakohdassa tarkoitetulle maalle. Todistuksessa on oltava maininta tästä tarjouskilpailusta. Kokonaismäärän, jolle todistus tai todistukset on annettu, on oltava yhtä suuri kuin se kokonaismäärä, jonka osalta hakija on ilmoitettu tarjouskilpailun voittajaksi ja josta hakija on esittänyt d alakohdassa tarkoitetun sopimuksen tai asiakirjat; tämä määrä ei saa olla suurempi kuin haettu määrä. Lisäksi jos haetaan useita todistuksia, määrä, jolle todistus tai todistukset annetaan, ei saa olla suurempi kuin kunkin todistuksen osalta alunperin haettu määrä. Todistuksen voimassaoloajan määrittämiseksi sovelletaan 21 artiklan 1 kohtaa. Todistusta ei saa antaa määrälle, jonka osalta hakijaa ei ole ilmoitettu tarjouskilpailun voittajaksi tai jonka osalta hakija on jättänyt noudattamatta jotain edellä a, b, c, e tai a, b, d, e alakohdassa täsmennetyistä edellytyksistä. Todistuksen tai todistusten haltija on pääasiallisesti vastuussa kaikkien aiheettomasti maksettujen tukien takaisin maksamisesta, kun todetaan, että todistus tai todistukset on annettu d alakohdassa säädetyn sopimuksen tai sitoumuksen perusteella, joka ei vastaa kolmannen maan avaamaa tarjouskilpailua." 2 artikla Tämä asetus tulee voimaan päivänä, jona se julkaistaan Euroopan yhteisöjen virallisessa lehdessä. Edellä 1 artiklan 2 kohdan säännöksiä sovelletaan myös tämän asetuksen voimaantulohetkellä edelleen avoimiin asiakirjoihin. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 21 päivänä joulukuuta 1993. Komission puolesta René STEICHEN Komission jäsen (1) EYVL N:o L 181, 1.7.1992, s. 21 (2) EYVL N:o L 196, 5.8.1993, s. 22 (3) EYVL N:o L 331, 2.12.1988, s. 1 (4) EYVL N:o L 177, 21.7.1993, s. 19